b'\n_START_ARTICLE_\nReporma sa lupa\n_START_PARAGRAPH_\nAng reporma sa lupa (repormang agraryo din, bagaman ito ay may mas malawak na kahulugan) ay kinakasangkutan ng mga pagbabago sa batas, alituntunin, o kalakaran hinggil sa pagmamay-ari ng lupa.  Maaring binubuo ang reporma sa lupa ng muling pamamahagi ng mga ari-arian na sinisimulan o sinusuportahan ng pamahalaan.  Sa pangkalahatan, ang ari-arian na binabahagi muli ay mga lupaing pansaka.  Samakatuwid, ang reporma sa lupa ay maaring tumukoy sa paglipat ng pagmamay-ari mula sa mas may makapangyarihan sa di-gaanong makapangyarihan o walang kapangyarihan, katulad ng mula sa maliit na mga mayayaman (o marangal) na may-ari na may malawak na lupain (halimbawa, mga asyenda, mga malaking rantso, o mga lupang gamit sa negosyong sakahan) patungo sa kanya-kanyang pagmamay-ari ng mga manggagawa ng mga lupaing iyon.  Ang mga ganoong paglipat ng mga pagmamay-ari ay maaring mayroon o walang kabayaran; maaring iba-iba ang kabayaran katulad ng katibayan ng halaga ng kabayaran o kabayaran mismo ng buong halaga ng lupa.'